## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

 91. schôdza

 Číslo: CRD-1416/2021

363

**U z n e s e n i e**

**Ústavnoprávneho výboru Národnej rady Slovenskej republiky**

**zo 14. októbra 2021**

k vládnemu návrhu zákona, ktorým sa mení a dopĺňa **zákon č. 35/2019 Z. z. o finančnej správe** a o zmene a doplnení niektorých zákonov v znení neskorších predpisov a ktorým sa menia a  dopĺňajú niektoré zákony (tlač 621)

 **Ústavnoprávny výbor Národnej rady Slovenskej republiky**

 **A. s ú h l a s í**

 s vládnym návrhom zákona, ktorým sa mení a dopĺňa zákon č. 35/2019 Z. z. o  finančnej správe a o zmene a doplnení niektorých zákonov v znení neskorších predpisov a  ktorým sa menia a dopĺňajú niektoré zákony (tlač 621);

 **B. o d p o r ú č a**

Národnej rade Slovenskej republiky

 vládny návrh zákona, ktorým sa mení a dopĺňa zákon č. 35/2019 Z. z. o finančnej správe a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 621) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

 predsedu výboru

predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre financie a rozpočet.

 Milan Vetrák

 predseda výboru

overovatelia výboru:

Ondrej Dostál

Matúš Šutaj Eštok

## P r í l o h a

**k uzneseniu Ústavnoprávneho**

**výboru Národnej rady SR č. 363**

**zo 14. októbra 2021**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k vládnemu návrhu zákona, ktorým sa mení a dopĺňa zákon č. 35/2019 Z. z. o finančnej správe a  o zmene a doplnení niektorých zákonov v znení neskorších predpisov a ktorým sa menia a  dopĺňajú niektoré zákony (tlač 621)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **K čl. I, 23. bodu**

V čl. I, 23. bode, § 40a ods. 3 sa slová „Odber biologického materiálu“ nahrádzajú slovami „Odber vzorky biologického materiálu“.

Pozmeňujúci návrh zosúlaďujúci citovaný pojem s pojmami použitými v navrhovanom znení § 40a ods. 3.

1. **K čl. I, 47. bodu**

V čl. I, 47. bode, § 87 ods. 2 písm. b) sa slovo „príslušníkom“ nahrádza slovom „príslušníkovi“.

Pozmeňujúci návrh gramatickej povahy.

1. **K čl. I, 90. bodu**

V čl. I, 90. bode, § 153a sa slová „nie je spôsobilý“ nahrádzajú slovami „nie je duševne spôsobilý“.

Pozmeňujúci návrh pojmovo zosúlaďuje citované ustanovenie s § 120 ods. 1 platného znenia zákona č. 35/2019 Z. z. o finančnej správe, podľa ktorého je účelom psychologického vyšetrenia príslušníka finančnej správy overenie jeho duševnej spôsobilosti na výkon funkcie.

1. **K čl. I, 103. bodu**

V čl. I, 103. bode, § 171 ods. 5 sa slová „motorového člnu“ nahrádzajú slovami „služobného motorového člnu“.

Pozmeňujúci návrh terminologicky precizuje navrhované znenie so znením § 171 ods. 2 platného znenia zákona č. 35/2019 Z. z. o finančnej správe.